මධ්‍යම, උතුර හා වයඹ පළාත් සභා මැතිවරණයේදී විදෙස් නිරීක්ෂකයෝ ගෙන්වනවාද නැද්ද යන තීරණය අදාළ සියලු පාර්ශ්ව සමඟ පොදු එකඟතාවයකින් සිදුකරන බව මැතිවරණ කොමසාරිස් මහින්ද දේශප්‍රිය මහතා ප්‍රකාශ කරයි.මේ සම්බන්ධයෙන් වැඩිදුරටත් මාධ්‍ය වෙත කරුණු දක්වා සිටින ඒ මහතා කියා සිටියේ දේශපාලන පක්ෂ සමඟ හා තමාගේ නිලධාරින් සමඟ සාකච්ඡා කොට තීරණයක් ගන්නා බවයි.මෙම මැතිවරණය සඳහා රුපියල් මිලියන එක්දහස් පන්සීයක් පමණ වැයවෙනු ඇතැයි කල්පනා කරන අතර, පොලිස් දෙපාර්තමේන්තුව, මුද්‍රණාධිපති, ඉන්ධන, විදුලිය, තැපැල් යන අංශවලට වැඩි වියදමක් දැරීමට සිදුවන බව ඒ මහතා කීය..